Muusikafilosoofia
Muusikafilosoofia on filosoofia haru, mis tegeleb muusikat puudutavate fundamentaalsete küsimustega. Sellel on palju puutepunkte metafüüsika ja esteetikaga. Mõned peamised küsimused, millele muusikafilosoofia vastuseid otsib, on järgmised. Kuidas defineerida muusika mõistet? Mis on tarvilikud ja piisavad tingimused selleks, et pidada midagi muusikaks? Missugune on muusika ja meele suhe? Mida räägib muusikaajalugu maailma kohta? Mis ühendab muusikat ja emotsiooni? Mis on tähenduse mõiste muusika kontekstis?